Reggeli dal
Szép reggel, idvez légy nekem!
   Ifjú nap, idvez légy!
Ama setét hegy bérczein
   Villámlik már tüzed.

S már a patak vizén ragyog,
   S a harmat gyöngyein.
Vidámság tér s szelíd öröm
   Közénk vissza veled.

A rózsaölben hált Zephyr
   Felébred, szárnyra kél,
S elkésett alvó társait
   Hintálva költi fel.

Minden homlokról oszlanak
   Az álmok sergei.
Játékosan repdestek ők
   Az én Chloem nyakán,

Fel, leblek, fel! szedjétek a
   Legédesb illatot,
S repűljetek hozzá vele,
   Míg alma nem fut el;

S játékra kelve domború
   Emlői közt, s piros
Kis szája gödriben, puhán
   Csiklandozzátok fel.

S ha felserken, sugjátok meg,
   Hogy még virradta előtt
Sóhajtozám kedves nevét
   Itt a patak mögött.

Versek